**Správa**

**o výchovno-vzdelávacej činnosti, jej výsledkoch a podmienkach za školský rok 2020/2021**

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

**Základné identifikačné údaje**

|  |  |
| --- | --- |
| **Názov školy** | Základná škola s materskou školou, Vagonárska ulica 1600/4,  Poprad – Spišská Sobota |
|  |  |
| **Adresa školy** | Vagonárska ulica 1600/4, 058 01 Poprad – Spišská Sobota |
| **Telefón** | +421 052 7769088, 0910 890 470 |
| **E-mail** | [skola@zsspsobota.sk](mailto:skola@zsspsobota.sk) |
| **www stránka** | zsspsobota.edupage.org |
| **Zriaďovateľ** | Mesto Poprad, Nábrežie Jána Pavla II. 2802/3, 058 42 Poprad  tel. kontakt: 052/7167111  elektronická pošta: podatelna@msupoprad.sk |

**Vedúci zamestnanci školy**

|  |  |  |  |  |
| --- | --- | --- | --- | --- |
|  | **Priezvisko, meno** | **Telefón** | **Služ. mobil** | **e-mail** |
| **riaditeľ** | PaedDr. Adriana Oravcová | 0527769088 | 0910890470 | adriana.oravcova@zsspsobota.sk |
| **ZRŠ**  **2. stupeň** | Mgr. Martin Gajan | 0527769088 | 0911204110 | martin.gajan@zsspsobota.sk |
| **ZRŠ**  **1. stupeň** | Mgr. Daniela Stanová | 0527769088 | 0903617262 | daniela.stanova@zsspsobota.sk |
| **ZRŠ MŠ** | Mgr. Otília Šterbáková | 0527769536 | 0910890506 | otilia.sterbakova@zsspsobota.sk |
| **vedúca ŠJ** | Mgr. Ingrid Mlynarčíková | 0527769435 | 0910890516 | jedalensobota@azet.sk |
| **ZRŠ pre ekonomický úsek** | Ing. Edita Majerčáková | 0527769088 | 0911240115 | skola@zsspsobota.sk |

**Rada školy**

|  |  |
| --- | --- |
|  | **Titl., priezvisko, meno** |
| **predseda** | Mgr. Tatiana Husárová/zástupca zriaďovateľa |
| **pedagogickí zamestnanci** | Mgr. Alena Mihaľová  Mgr. Lívia Adamčíková |
| **ostatní zamestnanci** | Ing. Edita Majerčáková |
| **zástupcovia rodičov** | Ing. Silvia Bujňáková |
|  | Ing. Michal Humenský |
|  | JUDr. Rastislav Dindoš |
|  | Tomáš Holova |
| **zástupcovia zriaďovateľa** | PaedDr. Edita Pilárová |
|  | Juraj Bondra |
|  | Anna Schloserová |
|  | Mgr. Tatiana Husárová |

Rada školy v školskom roku 2020/2021 zasadala na svojom zasadnutí 29.09.2020 a 26.06.2021.

Uznesenie 29.09.2020

Rada školy po prerokovaní :

* + odporúčala správu o výchovno-vzdelávacej činnosti školy na schválenie zriaďovateľovi

Rada školy vzala na vedomie :

* + organizáciu školského roka 2020/2021; dĺžku vyučovacích hodín a prestávok
  + informácie o priebehu vyučovania v súvislosti s ochorením COVID-19

Rada školy uložila :

* + riaditeľke školy doručiť správu o výchovno-vzdelávacej činnosti za školský rok 2019/2020 zriaďovateľovi s termínom do 30.10.2020
  + dokumentáciu Rady školy odovzdať novozvolenej predsedníčke Mgr. Tatiane Husárovej

Uznesenie 29.06.2021

Rada školy vzala na vedomie :

* + rozpočet školy a školského zariadenia na rok 2021 a údaje o finančnom a hmotnom zabezpečení VVČ za rok 2020
  + školský vzdelávací program školy a výchovný program školského zariadenia
  + organizáciu školy v novom školskom roku 2021/2022, návrh na počty žiakov a počty tried v novom školskom roku, personálne a materiálno-technické zabezpečenie školy

**Poradné orgány školy**

|  |  |  |  |
| --- | --- | --- | --- |
| **Názov MZ a PK** | **Vedúci** | **Zastúpenie predmetov** | **Dátum zasadnutia** |
| **MZ 1.-2. ročník** | Mgr. Andrea Šimčáková |  | 28.08.2020,  28.04.2021,06.07.2021 |
| **MZ 3.-4. ročník** | Mgr. Mária Mudrončeková |  | 28.08.2020, 01.12.2020,  16.04.2021, 27.04.2021,  29.06.2021 |
| **PK jazyk a komunikácia** | Mgr. Soňa Kubovová | SJL, HUV, VYV, ETV, NAV | 28.08.2020, 01.12.2020,  21.04.2021, 28.06.2021 |
| **PK jazyk a komunikácia CJ** | Mgr. Ivana Lacušová | ANJ, NEJ, RUJ | 28.08.2020, 03.12.2020, 26.04.2021, 06.07.2021 |
| **PK matematika a práca s informáciami, človek a svet práce** | Mgr. Peter Zbell | MAT, FYZ, INF, THD | 08.09.2020, 03.12.2020, 29.04.2021, 29.06.2021 |
| **PK človek a príroda** | Mgr. Alena Mihaľová | BIO, GEO, CHEM, DEJ, OBN, | 28.08.2020, 04.12.2020, 28.04.2021, 21.06.2021 |
| **PK zdravie a pohyb** | Mgr. Tomáš Potocký | TSV, SRL | 28.08.2020, 30.11.2020 |

Ciele a úlohy, ktoré si stanovili metodické orgány na začiatku školského roka z dôvodu pandemickej situácie a prechodu na dištančnú formu vzdelávania boli splnené v rámci možností, ktoré dovoľovala aktuálna situácia. Snahou metodických orgánov bolo zlepšiť úroveň prípravy žiakov na vyučovanie. Z dôvodu šesť mesačného dištančného vzdelávania sa cieľ nepodarilo naplniť, taktiež samotný proces dištančného vzdelávania na realizáciu niektorých aktivít je nevyhovujúci. Kontrola prípravy žiakov počas dištančného vzdelávania i samotná efektivita práce sa hodnotili ťažko. Mnohé úlohy nebolo možné objektívne hodnotiť. Akokoľvek kvalitné on-line vzdelávanie nedokáže nahradiť osobnú výučbu z viacerých dôvodov. Žiaci sa nedokážu prostredníctvom počítača dôkladne a dlhodobo sústrediť a učitelia nedokážu všetky predmety preniesť v plnej kvalite do virtuálneho sveta.

Do budúcna vidíme potrebu opätovne premyslieť dištančnú formou vzdelávania. Zo skúseností bude potrebné niektoré procesy lepšie nastaviť, aby dištančné vzdelávanie plnilo ešte lepšie vytýčené ciele ako v súčasnosti. Potrebné je ošetriť neúčasť žiakov na online hodinách, resp. nevypracovávanie zadaní žiakmi počas dištančného vzdelávania. V tomto smere pedagógovia prezentovali rozdielne názory , ktoré sa prejavili ako nejednotnosť pri hodnotení práce žiakov.

Obsah zasadnutí a prijaté uznesenia obsahujú zápisnice z jednotlivých zasadnutí.

Na nižšom celkovom percente sa podieľalo vyučovanie informatiky.

**Údaje o zamestnancoch školy**

|  |  |  |
| --- | --- | --- |
|  | **pedagogickí zamestnanci** | **nepedagogickí zamestnanci** |
|  | fyzický stav prepočítaný | fyzický stav prepočítaný |
| **základná škola** | 34 33,48 | 9 9 |
| **materská škola** | 8 8 | 1 1 |
| **školský klub detí** | 3 3 | 0 0 |
| **školská jedáleň** | 0 0 | 9 8,6 |
| **celkový počet zamestnancov** | 45 44,48 | 19 18,6 |

**Ďalšie vzdelávanie**

Prebiehalo podľa plánu profesijného rozvoja. Vyučujúci využívali možnosti vzdelávania nielen samo štúdiom odbornej a pedagogickej literatúry, prostredníctvom internetu, ale aj prostredníctvom vzdelávacích inštitúcií dištančnou formou. V dôsledku prerušeného vyučovania z dôvodu COVID-19 a zmenou prezenčnej formy vzdelávania na dištančnú boli pedagogickí zamestnanci nútení prispôsobiť sa týmto podmienkam. Vyžadovalo si to ich ďalšie samo vzdelávanie v oblasti IKT s využívaním rôznych platforiem týkajúcich sa prechodu na dištančné vzdelávanie a zdokonaľovanie sa hlavne prostredníctvom aplikácie Microsoft Office 365. Prostredníctvom aplikácie TEAMS boli odučené online hodiny, čím môžeme konštatovať, že výučba na diaľku sa zefektívnila.

Pedagogickí zamestnanci absolvovali aktualizačné vzdelávanie podľa § 57 zákona č. 138/2019 Z. z. Zákon o pedagogických zamestnancoch a odborných zamestnancoch a o zmene a doplnení niektorých zákonov: Integrácia vs. inklúzia. Hlavným cieľom vzdelávania bolo poskytnúť účastníkom praktické zručnosti pri vzdelávaní žiakov so ŠVVP, zamerať sa na aktuálne témy súvisiace so začleňovaním žiakov so špeciálnymi výchovno - vzdelávacími potrebami do bežných tried a praktický tréning zručností pre prax.

**Údaje o žiakoch školy**

|  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- |
| **Ročník** | **1.** | **2.** | **3.** | **4.** | **5.** | **6.** | **7.** | **8.** | **9.** | **spolu** |
| **počet tried** | 2 | 2 | 2 | 2 | 2 | 2 | 2 | 2 | 2 | **18** |
| **počet žiakov** | 33 | 50 | 53 | 43 | 50 | 48 | 48 | 33 | 52 | **410** |
| **z toho začlenení** | 0 | 2 | 2 | 0 | 5 | 9 | 5 | 4 | 4 | **31** |
| **počet dievčat** | 14 | 22 | 17 | 13 | 21 | 11 | 16 | 11 | 10 | **135** |
| **štúd. v**  **zahraničí** | 2 | 6 | 5 | 3 | 11 | 4 | 3 | 3 | 10 | **47** |

Školský klub mal v tomto školskom roku 3 oddelenia s počtom 120 detí. Z dôvodu prijatých opatrení v súvislosti s COVID-19 sme počty oddelení rozširovali podľa aktuálne platných opatrení.

V školskom roku 2020/21 bolo v škole 31 žiakov so zdravotným znevýhodnením. Škola využívala jednu z možných foriem školskej integrácie a to individuálnu integráciu žiaka v bežnej triede. Zabezpečovali sme podmienky na výchovu a vzdelávanie žiakov so ŠVVP tak, aby mali rovnocenný prístup k vzdelávaniu v triede spolu s ostatnými žiakmi triedy, školy. Začlenení žiaci v školskej integrácii sa vzdelávali podľa rámcového učebného plánu školy a IVVP s prihliadnutím na ich znevýhodnenie. Ciele, obsah a špecifiká ich výchovy a vzdelávania sú spracované v ŠkVP pre žiakov so ŠVVP, ktorý vychádza z príslušných vzdelávacích programov pre jednotlivé znevýhodnenia. Na základe týchto vzdelávacích programov majú žiaci zaradené jednotlivé špecifické predmety v rámci vzdelávacej oblasti špeciálnopedagogická podpora vyučované špeciálnym pedagógom. Individuálny prístup bol uplatňovaný aj pri vzdelávaní žiakov zo sociálne znevýhodneného prostredia prostredníctvom inkluzívneho tímu, ktorý tvoril špeciálny pedagóg a pedagogický asistent v rámci projektu „Skvalitnenie inkluzívneho vzdelávania v ZŠ s MŠ“. Počas vyučovacích hodín boli žiakom nápomocné asistentky učiteľa, ktoré na základe ich zdravotného znevýhodnenia sa im individuálne venovali spolu s vyučujúcimi daných predmetov.

**Prospech žiakov**

|  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- |
| **Ročník** | **1.** | **2.** | **3.** | **4.** | **5.** | **6.** | **7.** | **8.** | **9.** | **spolu** |
| **počet žiakov** | 33 | 50 | 53 | 43 | 50 | 48 | 48 | 33 | 52 | **410** |
| **prospeli** | 29 | 45 | 46 | 41 | 39 | 39 | 46 | 21 | 42 | **348** |
| **nepros-peli** | 3 | 0 | 3 | 0 | 0 | 6 | 0 | 9 | 0 | **21** |
| **nehodno-**  **tení** | **1** | **5** | **4** | **2** | **11** | **3** | **2** | **3** | **10** | **41** |

U niektorých žiakov z dôvodu prerušeného vyučovania a prechodu z prezenčnej formy na dištančnú, čo si vyžadovalo pripájanie sa na online hodiny sa prejavili značné problémy v prospechu v jednotlivých vyučovacích predmetoch. Učivo niektorých predmetov si neosvojili, resp. osvojili s výraznými nedostatkami. Dôvodom ich neprosievania, resp. slabého prospievania bola ich častá absencia na vyučovaní na online hodinách a následné nedobratie si učiva, alebo nesystematická a nedostatočná domáca príprava na vyučovanie. Niektorí žiaci pri prechode z prezenčného na dištančné vzdelávanie sa tohto vzdelávania nezúčastňovali vôbec. Žiakom, ktorí mali obmedzený prístup k internetu boli doručované tlačené materiály priamo domov voči podpisu. Aj napriek tomu boli pasívni, materiály nevypracovali, spätnú väzbu svojim vyučujúcim neposielali. Na základe rozhodnutia ministra školstva bolo im umožnené vzdelávanie sa v priestoroch školy v malých skupinách (5 žiakov + učiteľ). Šlo o žiakov zo SZP, no ponúkli sme to aj niektorým ostatným žiakom so zdravotným znevýhodnením, u ktorých sme zistili, že podmienky doma nemajú (technické predpoklady pre online vzdelávanie). Žiaci sa pravidelne zapájali do online hodín so svojou triedou, boli im tlačené materiály na domáce štúdium. Vypracované úlohy zadávané vyučujúcimi boli zdokladované fotodokumentáciou a odoslaním spätne vyučujúcim jednotlivých predmetov. Aj napriek upozorneniam preukázateľnou formou niektorí žiaci neprospeli.

**Správanie žiakov**

Nemôžeme vyjadriť spokojnosť so správaním niektorých žiakov školy. Drobné priestupky boli počas školského roka odstránené, vždy prekonzultované so zákonným zástupcom žiaka. Boli riešené podľa ustanovenia školského poriadku. Zhoršenie správania žiakov sa prejavilo počas prerušeného vyučovania na druhom stupni. Žiaci prešli na dištančnú formu vzdelávania. Táto forma vzdelávania si vyžadovala zmenu k prístupu vzdelávania. Niektorí žiaci pokyny a odporúčania ignorovali. Aj napriek neustálym upozorneniam zákonných zástupcov žiakov boli udelené výchovné opatrenia, v ojedinelých prípadoch bola znížená známka zo správania prevažne za neospravedlnené hodiny.

|  |  |  |  |
| --- | --- | --- | --- |
| **Výchovné opatrenia** | **I. stupeň** | **II. stupeň** | **spolu** |
|  | **II. polrok** | **II. polrok** | **II. polrok** |
| **pochvala riaditeľom školy** | 0 | 0 | 0 |
| **pochvala triednym učiteľom** | 49 | 25 | 74 |
| **pokarhanie riaditeľom školy** | 3 | 8 | 11 |
| **pokarhanie triednym učiteľom** | 0 | 11 | 11 |

**Znížené známky zo správania**

|  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- |
| **Ročník** | **1.** | **2.** | **3.** | **4.** | **5.** | **6.** | **7.** | **8.** | **9.** | **spolu** |
| **stupeň**  **2** | 1 | 2 | 0 | 0 | 0 | 4 | 0 | 2 | 1 | **10** |
| **stupeň**  **3** | 0 | 0 | 1 | 0 | 0 | 0 | 0 | 3 | 0 | **4** |
| **stupeň**  **4** | 0 | 0 | 0 | 0 | 0 | 1 | 0 | 0 | 0 | **1** |
| **spolu** | **1** | **2** | **1** | **0** | **0** | **5** | **0** | **5** | **1** | **15** |

**Dochádzka žiakov**

Neospravedlnené vyučovacie hodiny boli riešené pohovormi s rodičmi, zníženými známkami zo správania. Niektoré správy o žiakoch s neospravedlnenými hodinami boli zaslané na OŠMaŠ, ÚPSVaR v Poprade, obci Gánovce. Vysoký počet neospravedlnených hodín vznikol z dôvodu nesplnenia si povinnosti zákonných zástupcov žiakov plniacich povinnú školskú dochádzku v zahraničí, ktorí k 15.09. nepredložili v zmysle platnej legislatívy potvrdenie o návšteve školy v zahraničí. Tieto nahlásené prípady riešila polícia. Z dôvodu vymeškaných neospravedlnených hodín počas školského roka a problémového správania bol jeden žiak zaradený do Diagnostického centra v Ružomberku.

|  |  |  |  |  |  |  |  |
| --- | --- | --- | --- | --- | --- | --- | --- |
| **školský rok** | **2014/2015** | **2015/2016** | **2016/2017** | **2017/2018** | **2018/2019** | **2019/2020** | **2020/2021** |
| **ospravedlnené** | 45 693 | 38 200 | 37 374 | 39 225 | 42 049 | 25 178 | **24 914** |
| **neospravedlnené** | 1 709 | 273 | 3 472 | 8 123 | 3 507 | 4 642 | **8 644** |
| **spolu** | 47 402 | 38 473 | 40 845 | 47 348 | 45 556 | 29 820 | **33 558** |
| **ospravedlnené/**  **1 žiak** | 99,11 | 89,67 | 88,35 | 92,29 | 98,93 | 59,10 | **60,76** |
| **neospravedlnené/**  **1 žiak** | 3,70 | 0,64 | 8,20 | 19,11 | 8,25 | 10,89 | **21,08** |

**Zápis žiakov do 1. ročníka**

V  apríli 2021 sa zápis žiakov do 1. ročníka základnej školy pre školský rok 2021/22 uskutočnil formou elektronického prihlasovania z dôvodu prerušeného vyučovania vyvolaného novým koronavírusom COVID-19. Päť detí pokračuje v povinnom predprimárnom vzdelávaní v materskej škole. Do školských lavíc v novom školskom roku zasadlo 39 prvákov, rozdelených do dvoch tried.

**Výsledky celoplošného testovania žiakov**

Celoplošného testovania žiakov T9 – 2021 a T5 – 2021 v tomto školskom roku z dôvodu šírenia respiračného ochorenia vyvolaného novým koronavírusom COVID-19 sa na základe rozhodnutia ministra školstva neuskutočnilo.

**Úspešnosť žiakov na prijímacích skúškach a prijatie na stredné školy**

Žiaci boli prijatí na stredné školy na základe kritérií, ktorých náročnosť súvisela s mierou záujmu o študijné odbory jednotlivých škôl. K hlavným kritériám patril prospech žiakov na základnej škole, výsledky prijímacieho konania:

|  |  |  |  |  |  |  |
| --- | --- | --- | --- | --- | --- | --- |
|  | **9. ročník**  spolu |  | **8. ročník**  spolu |  | **5. ročník**  spolu |  |
| **Gymnáziá** | 7 |  | 1 |  | 1 |  |
| **Umelecké školy** | 2 |  |  |  |  |  |
| **Zdravotnícke školy** | 3 |  |  |  |  |  |
| **Poľnohospodárske, lesnícke SOŠ** | 1 |  |  |  |  |  |
| **Ekonomické, obchodné SOŠ** | 0 |  |  |  |  |  |
| **Pedagogické školy** | 1 |  |  |  |  |  |
| **Technické, dopravné SOŠ** | 5 |  |  |  |  |  |
| **SOŠ ostatné** | 15 |  |  |  |  |  |
| **Stredná športová škola** | 8 |  |  |  |  |  |
| **Spolu** | 42 |  |  |  |  |  |
| **Mimo územia SR** | 10 |  |  |  |  |  |
| **Spolu** | 52 |  | 1 |  | 1 |  |

Nižšie končiaci žiaci: 3

Neprijatí žiaci: 0

Pracovný pomer: 0

**Zoznam uplatňovaných učebných plánov**

V školskom roku 2020/21 sme postupovali podľa inovovaného školského vzdelávacieho programu v 1.- 9. ročníku.

**Aktivity a prezentácia školy na verejnosti**

V základnej škole v školskom roku 2020/21 z dôvodu preventívnych opatrení nemohli pracovať záujmové útvary. Z dôvodu prijatých opatrení v súvislosti s COVID-19 nebolo možné zrealizovať naplánované akcie, ktoré sú dlhoročnou tradíciou školy – Lampiónový sprievod, Vítanie Mikuláša v Spišskej Sobote, Vianočná akadémia, tvorivé dielne, Deň matiek, Školská športová olympiáda, Športový deň v spolupráci s Klubom Sobotčanov, ... Ocenenie najúspešnejších žiakov školy a odovzdávanie sošiek MIŠKO 2021, ktoré je tradíciou ukončenia školského roka a bilancovania dosiahnutých výsledkov sa uskutočnilo 25. júna 2021 v priestoroch veľkej telocvične len za účasti ocenených žiakov školy a vedenia školy. Všetkým oceneným sa vedenie školy poďakovalo za vzornú reprezentáciu školy.

V školskom roku nás úspešne reprezentovali: Simona Bezáková, Marko Regec, Matej Štefaňák, Matej Šimočko, Tomáš Frankovský, Luka Milan McVechter, Daniel Buocik, Matej Horváth, Juraj Hudáč, Marco Capák, Michal Hudáč, Zuzana Zbiňovcová, Patrik Molnár, Dominik Ilenčík, Šimon Bobko, Daniela Jabrocká, Dominik Bajtoš, Petra Štrbianová, Maxim Matfiak, Dominik Valluš, Maxim Šimko, Adam Šulej, Samuel Labuda, Gabriel Frančák, Ema Koreňová, Oliver Tomas, Dávid Palčo, Hugo Kušmírek, Gabriel Frančák.

Mimoriadnym školákom v kategórii vedomostnej sa stala žiačka 9.B Simona Bezáková. Simonka bola ocenená soškou MIŠKO 2021 z dielne popradského keramikára Petra Smika. Školské športové súťaže neboli v tomto školskom roku organizované. Niektoré športy však mali vytvorené podmienky k tomu, aby sa súťaže mohli organizovať. Takýmto športovým odvetvím bolo aj plávanie. Počas školského roka

sme pravidelne informovali o výrazných úspechoch nášho žiaka Olivera Tomasa, žiaka 7.C triedy. Vedenie školy sa preto rozhodlo udeliť  Oliverovi mimoriadnu Cenu riaditeľky školy za šport.

**Umiestnenie žiakov v súťažiach**

|  |  |  |  |  |  |  |
| --- | --- | --- | --- | --- | --- | --- |
| **meno a priezvisko** | **trieda** | **názov** | **obvodové**  **kolo** | **okresné kolo** | **krajské**  **kolo** | **celosloven.**  **kolo** |
| **Simona Bezáková** | 9.B | Dejepisná olympiáda  Olympiáda AJ  Matematická olympiáda  Geografická olympiáda |  | 9.m. úsp.  10.m. úsp.  14.-16.m.ú.  15.m. úsp. |  |  |
| **Marko Regec** | 9.C | Geografická olympiáda |  | 11.m. úsp. |  |  |
| **Matej Štefaňák** | 9.B | Fyzikálna olympiáda |  | 7.m. úsp. |  |  |
| **Matej Šimočko** | 8.C | Matematická olympiáda |  | 1. miesto úsp. |  |  |
| **Tomáš Frankovský** | 7.C | Technická olympiáda  Fyzikálna olympiáda |  | 2. miesto úsp.  11.m. úsp. |  |  |
| **Luka Milan McVechter** | 7.C | Olympiáda AJ  Fyzikálna olympiáda |  | automatický postup | 3.miesto  8.m. úsp. |  |
| **Daniel Buocik** | 7.C | Pytagoriáda |  | 15.m. úsp. |  |  |
| **Matej Horváth** | 6.C | Pytagoriáda  Matematická olympiáda |  | 25.m. úsp.  1.-5.m. úsp. |  |  |
| **Juraj Hudáč** | 6.C | Pytagoriáda |  | 22.m. úsp. |  |  |
| **Marco Capák** | 6.C | Pytagoriáda |  | 23.m. úsp. |  |  |
| **Michal Hudáč** | 5.C | Pytagoriáda  Geografická olympiáda |  | 9.m. úsp.  12.m. úsp. |  |  |
| **Zuzana Zbiňovcová** | 5.A | Pytagoriáda |  | 66.m. úsp. |  |  |
| **Patrik Molnár** | 5.A | Pytagoriáda |  | 31.m. úsp. |  |  |
| **Dominik Ilenčík** | 4.B | Pytagoriáda |  | 21.m. úsp. |  |  |
| **Šimon Bobko** | 4.A | Pytagoriáda |  | 14.m. úsp. |  |  |
| **Daniela Jabrocká** | 4.B | Pytagoriáda |  | 14.m. úsp. |  |  |
| **Dominik Bajtoš** | 3.A | Pytagoriáda |  | 17.m. úsp. |  |  |
| **Petra Štrbianová** | 5.C | Matematická olympiáda |  | 18.m. úsp. |  |  |
| **Maxim Matfiak** | 5.C | Matematická olympiáda |  | 13.m. úsp. |  |  |
| **Dominik Valluš** | 5.C | Geografická olympiáda |  | 10.m. úsp. |  |  |
| **Maxim Šimko** | 7.C | Geografická olympiáda |  | 24.m. úsp. |  |  |
| **Adam Šulej** | 7.C | Geografická olympiáda |  | 14.m. úsp. |  |  |
| **Samuel Labuda** | 7.C | Geografická olympiáda |  | 13.m. úsp. |  |  |
| **Ema Koreňová** | 4.B | Hviezdoslavov Kubín |  | 3. miesto |  |  |
| **Diana Božoňová** | 8.B | Anjel Vianoc  výtvarná súťaž |  | čestné uznanie |  |  |
| **Veronika Vaculíková** | 5.C | Európska zelená dohoda  výtvarná súťaž |  | 3. miesto |  |  |
| **Gabriel Frančák** | 8.C | Cezpoľný beh jednotlivci |  | 3. miesto |  |  |
| **Gabriel Frančák**  **Dávid Paľčo**  **Hugo Kušmirek** | 8.C | Cezpoľný beh družstvá |  | 3. miesto |  |  |
|  |  |  |  |  |  |  |

V rámci hodnotenia škôl v zriaďovateľskej pôsobnosti Mesta Poprad vo vedomostných olympiádach, postupových a v umeleckých súťažiach sme sa umiestnili na 4. mieste. Z dôvodu pandemickej situácie sa zrealizovalo celkovo len 13 súťaží (vedomostných a umeleckých) v online priestore.

V rámci celoslovenského hodnotenia základných škôl INEKO sme medzi popradskými základnými školami získali najlepšie umiestnenie.

**Športové triedy so zameraním na ľadový hokej a plávanie**

Hokejové triedy sa v sezóne 2020/2021 nemohli zapojiť do súťaží organizovaných SZĽH. Tréningový proces sa uskutočňoval na ľade, v telocvični, s využitím inline dráhy v školskom športovom areáli. Športová príprava v triedach so zameraním na ľadový hokej sa uskutočňovala na ľade za podmienok, ktoré hokejovému klubu stanovil RÚVZ so sídlom v Poprade, v triedach so zameraním na plávanie v exteriéri školy, resp. v skupinkách 6+1.

**Umiestnenie žiakov v športových súťažiach**

Vzhľadom k tomu, že pandemická situácia v tomto školskom roku neumožnila fungovanie športových súťaží, neudeľovali sme žiadnemu žiakovi sošku MIŠKO 2021 v kategórii šport. V rámci športových súťaží v kategórií „A“ v cezpoľnom behu starších žiakov v okresnom kole sme sa umiestnili v jednotlivcoch na 3. mieste, ktoré vybojoval Gabriel Frančák z 8.C a v družstvách na 3. mieste v zložení Gabriel Frančák, Hugo Kušmirek a Dávid Palčo, všetci žiaci 8.C triedy.

Keďže plávanie malo vytvorené podmienky, ktoré umožňovali trénovanie aj počas pandémie, Oliver Tomas, žiak 7.C triedy si rozšíril paletu svojich tohtoročných skvelých výkonov o 2 tituly majstra SR (100m motýlik, 4x100m voľný spôsob – zmiešaná štafeta) a zároveň získal aj 2 strieborné medaily (200m voľný spôsob, 100m znak).

**Zber papiera**

Aj v tomto školskom roku sme sa zapojili do súťaže v zbere papiera v jesennom a jarnom období.

K najlepším kolektívom, ktoré nazbierali nad 1 000 kg papiera patria:

|  |  |  |  |
| --- | --- | --- | --- |
| **1. miesto** | 2.A | nazbieraných 9 084 kg | zapojených 36% žiakov |
| **2. miesto** | 4.B | nazbieraných 1 909,5 kg | zapojených 63% žiakov |
| **3. miesto** | 1.A | nazbieraných 1 817,5 kg | zapojených 100% žiakov |
| **4. miesto** | 3.A | nazbieraných 1 666 kg | zapojených 89% žiakov |
| **5. miesto** | 2.B | nazbieraných 1 055,5 kg | zapojených 52% žiakov |

Najlepší kolektív bol odmenený tortou.

K najlepším zberačom v školskom roku 2020/2021, ktorí nazbierali nad 300 kg papiera patrili:

|  |  |  |
| --- | --- | --- |
| **Harabinová Maja** | 2.A | 4 386 kg |
| **Hundžová Ema** | 2.A | 4 250 kg |
| **Bujňáková Dominika** | 4.B | 709 kg |
| **Štrbková Karin** | 3.A | 515 kg |
| **Kokoruďa Adam** | 5.C | 468 kg |
| **Bezáková Simona** | 9.B | 434 kg |
| **Krempaská Sofia** | 1.A | 422 kg |
| **Adamčík Tobias** | 1.A | 324,5 kg |

Žiaci, ktorí nazbierali nad 100 kg papiera boli odmenení. Spolu sme nazbierali 22 867 papiera. Všetkým žiakom, ktorí sa zapojili do zberu papiera a samozrejme, ich rodičom, ďakujeme.

**Školský klub detí**

ŠKD pri ZŠ s MŠ mal 3 oddelenia. V jednotlivých oddeleniach pracovali vychovávateľky Mgr. Lívia Martonová, Bc. Janka Slivková a  p. Ľudmila Nuštáková. Cieľom ŠKD počas celého školského roka bolo, aby sa deti vedeli správať aj mimo vyučovania, zapájať do rôznych aktivít v krúžkoch aj v samotnom klube detí. Veľký dôraz bol kladený na relaxačnú a športovú činnosť. Niektoré činnosti boli v rámci ŠKD z dôvodu pandemických opatrení obmedzené. Počty oddelení sa počas roka menili v závislosti od epidemiologickej situácie. Žiaci sa v oddeleniach v rámci ročníkov nepremiešavali. Príprava na vyučovanie bola zameraná na písanie úloh, precvičovanie učiva, čítanie, didaktické hry. Vychovávateľky sa počas celého školského roka snažili, aby atmosféra v klube bola priateľská, aby nedochádzalo medzi deťmi k nezhodám. Výtvarné práce boli prezentované na školskej nástenke. Akcie boli prezentované na web stránke školy.

**Výchovno-výcvikové kurzy pre žiakov boli zamerané na výchovnú stránku, rozvoj pohybových zručností a schopností a na zdravotnú a dopravnú výchovu** sa z dôvodu opatrení COVID-19 nemohli uskutočniť. Taktiež sa už druhý školský rok neuskutočnil základný plavecký výcvik pre žiakov 3. ročníka.

**Zapojenie sa do projektov (dlhodobých)**

|  |  |
| --- | --- |
| **názov projektu** | **garant** |
| **„ Profesijný a kariérový rast pedagogických zamestnancov“** | PaedDr. Oravcová Adriana |
| **„Zvýšenie kvalifikácie učiteľov telesnej a športovej výchovy“** | Mgr. Potocká Sylvia,  Mgr. Šimčáková Andrea |
| **„Podpora profesijnej orientácie žiakov základnej školy na**  **odborné vzdelávanie a prípravu prostredníctvom rozvoja**  **Polytechnickej výchovy zameranej na rozvoj pracovných zručností a práca s talentami“** | Mgr. Stanová Daniela  Ing. Rothová Ingrid |
| **„Moderné vzdelávanie – digitálne vzdelávanie pre**  **všeobecno-vzdelávacie predmety“** | Mgr. Stanová Daniela |
| **„Komplexný poradenský systém prevencie a ovplyvňovania**  **sociálno-patologických javov v školskom prostredí“** | Mgr. Tužáková Monika |
| **„Aktivizujúce metódy vo výchove“** | Bc. Slivková Janka |
| **„Zvyšovanie kvality vzdelávania na základných a stredných**  **školách s využitím elektronického testovania“** | Mgr. Stanová Daniela |
| **„Elektronizácia vzdelávacieho systému regionálneho**  **školstva“** | Mgr. Stanová Daniela |
| **„Tenis do škôl“** | Mgr. Potocká Sylvia |
|  |  |

**Zapojenie sa do projektov a výziev a ich úspešnosť v školskom roku 2020/2021**

|  |  |
| --- | --- |
| **názov projektu / výzva** | **úspešnosť/neúspešnosť** |
| ***„Čítame radi“* – rozvojový projekt pre podporu čitateľskej gramotnosti** | **úspešne / 800 €** |
| *„Zlepšenie vybavenia školskej jedálne v základných a stredných školách*“ | neúspešne / 5 000 € |
| „*Podpora inkluzívneho vzdelávania na základných školách so žiakmi zo sociálne znevýhodneného prostredia 2020*“ | neúspešne / 2 625 € |
| **„*Výstavba workautového ihriska v ZŠ s MŠ Vagonárska ulica 1600/4, Poprad – Spišská Sobota“*** v rámci Výzvy MIKROPROGRAM PSK | **úspešne / zo žiadaných 11 000 získali sme 6 000 €** |
| „*Doplnenie vonkajších fitness strojov a mobiliáru v ZŠ s MŠ Vagonárska ulica 1600/4, Poprad – Spišská Sobota*“ v rámci Výzvy Predsedu PSK | neúspešne / 2 100 € |
| „*Múdre hranie*“ – rozvojový projekt pre materské školy | neúspešne / 1 000 € |
| „*Školy v OUTE*“ – projekt outdoorovej výučby | neúspešne |
| „*Obnova časti oplotenia areálu školy“ v grantovom programe Naše Mesto 2021*“ | neúspešne / získanie dobrovoľníkov + 400 € |
| „*Stolný tenis pod holým nebom v Spišskej Sobote so striedačkou*“ | neúspešne / 1 300 € |
| **„*Modernejšia škola*“ – projekt MŠVVaŠ SR** | **úspešne / 30 000 €** |
| **„*Váš nákup = Veľká pomoc*“ - Lidl projekt** | **úspešne / 3 000 €** |

Škola pokračovala v projekte „Skvalitnenie inkluzívneho vzdelávania v ZŠ s MŠ Vagonárska ulica 1600/4,

058 01 Poprad – Spišská Sobota“, získané finančné prostriedky z projektu pokrývali mzdové náklady inkluzívneho tímu, ktorý tvoril špeciálny pedagóg a pedagogický asistent. Okrem toho ďalšie finančné prostriedky boli získané prostredníctvom projektu „Podpora udržania zamestnanosti v materských školách“ (25 409,85€) a projektu „Pracuj v školskej kuchyni“ (4 196,91€). Poskytovateľom grantu bol Úrad práce, sociálnych vecí a rodiny.

**Údaje o výsledkoch inšpekčnej činnosti vykonanej Štátnou školskou inšpekciou**

V školskom roku 2020/2021 štátna školská inšpekcia v školskom zariadení neriešila žiadne sťažnosti ani nevykonala inšpekčnú činnosť.

**Priestorové a materiálno-technické podmienky školy**

Škola je postavená v tichom a bezpečnom prostredí s množstvom zelene. Tvorí ju komplex troch budov.

Má 18 kmeňových učební, 2 učebne výpočtovej techniky s pripojením na internet, 18 učební s interaktívnou tabuľou, špeciálnu učebňu s vybavením na vyučovanie predmetov fyzika, chémia, biológia, špeciálnu učebňu na vyučovanie výtvarnej výchovy, školskú knižnicu, dve telocvične, veľký športový areál, posilňovňu, školské dielne, šatne, veľkú zborovňu, kancelárske priestory, kabinet výchovného poradcu, odborné kabinety pre učiteľov, hygienické zariadenia. Súčasťou je veľká školská jedáleň.

Počas školského roka 2020/2021 sme zakúpili nový školský nábytok a lavice do ďalších učební. Vymaľovali sme ďalšie učebne a priestory chodieb a schodíšť, vymenili sme poškodenú podlahovú krytinu v odbornej učebni za vinylovú. Z ušetrených finančných prostriedkov sme vymenili staré okná v šatňových priestoroch za nové a šatňové priestory sme vynovili opravou stien a vymaľovaním. Zakúpili sme do šatní nový šatňový nábytok, aby každý žiak mal svoju vlastnú skrinku. V týchto aktivitách nám pomohlo rodičovské združenie, ktoré poskytlo finančný dar v hodnote 5 000 € na zakúpenie šatňových skriniek a 4 000 € na zakúpenie interaktívnych tabúľ s príslušenstvom. Aj napriek tomu, že sme neboli úspešní v projekte Naše Mesto 2021, zamestnanci školy sa postarali o obnovu oplotenia školského areálu novým náterom. Materiálne zabezpečenie nám poskytla Tatravagónka Poprad. V priestoroch exteriéru materskej školy je potrebná údržba a rekonštrukcia jestvujúcich detských prvkov a zakúpenie nových, čo si bude vyžadovať pridelenie kapitálových výdavkov od zriaďovateľa. V priestoroch školského areálu sme vybudovali nové workoutové ihrisko a zakúpili vonkajšie fitnes stroje. Časť finančných prostriedkov bola získaná prostredníctvom projektu v rámci Výzvy MIKROPROGRAM Prešovského samosprávneho kraja. Úspešnosť v projekte „Váš nákup = Veľká pomoc“, ktorý organizovala spoločnosť Lidl nám umožnila nákup športových potrieb a posilňovacej zostavy v hodnote 3 000 €. V rámci projektu MŠVVaŠ SR „Modernejšia škola“ sme získali 30 000 €. Finančné prostriedky boli účelovo viazané na vytvorenie modernejšieho prostredia pre našich žiakov vytvorením oddychových zón, zakúpením inovatívnych prvkov do učební, stolnotenisových a futbalových stolov, kobercov do tried, sedacích vakov a sedacích prvkov.

**Spolupráca školy s ďalšími subjektmi a organizáciami**

Spolupráca s Výborom rodičovského združenia pod vedením Ing. Silvie Bujňákovej bola na veľmi dobrej úrovni. Rodičia žiakov nám pomohli v zbere papiera počas jesenného zberu a taktiež darovaním 2% z dane. Počas školského roka rodičia využívali konzultačné dni a triedne schôdze na získanie informácií o svojich deťoch. Patrí im poďakovanie za podporu v dištančnom vzdelávaní žiakov počas prerušeného vyučovania spôsobeného šírením prenosného ochorenia COVID-19.

Uskutočnili sa stretnutia členov Rady školy, ktorí boli maximálne ústretoví a nápomocní pri riešení rôznych problémov. Pozitívne hodnotíme spoluprácu s KP Aquacity Poprad, HK Poprad, Klubom Sobotčanov a Dobrovoľným hasičským zborom v Spišskej Sobote a s regionálnou televíziou TV Poprad. Veľmi dobrá spolupráca pokračovala s Centrom voľného času, no napriek prijatým opatreniam v súvislosti s ochorením COVID-19 nemohol zastrešovať krúžkovú činnosť žiakov športových tried so zameraním na hokej a plávanie. V maximálnej miere sme využívali služby Strediska služieb škole, ktorí nám boli vždy nápomocní a ústretoví pri riešení problémov.

**Koncepčný zámer rozvoja školy**

Nie všetky hlavné strategické ciele pre školský rok 2020/21 sa nám podarilo splniť v nadväznosti na prerušené vyučovanie od októbra 2020 z dôvodu preventívnych opatrení na predchádzanie šírenia ochorenia COVID-19.

**SWOT analýza**

**SILNÉ STRÁNKY ŠKOLY:**

* dlhodobo dosahujúce popredné umiestnenia školy v súťaži „Najšportovejšia škola“
* úspešnosť žiakov vo vedomostných súťažiach a olympiádach
* zavádzanie informačných a komunikačných technológií do vyučovacieho procesu
* možnosť začleňovania žiakov so zdravotným znevýhodnením v bežných triedach

**SLABÉ STRÁNKY ŠKOLY:**

* nedostatky trvalejšieho charakteru v pravidelnom odstraňovaní výchovných a vzdelávacích problémov u žiakov, kde v rodinách pretrvávajú problémy
* dochádzka žiakov do školy zo sociálne znevýhodneného prostredia
* kvalitatívne rozdielna úroveň práce metodických orgánov
* vedenie krúžkovej činnosti

**OHROZENIA:**

* **nutnosť prijímania racionalizačných opatrení z dôvodu úbytku žiakov školy spôsobeného odchodom žiakov do osemročných gymnázií a na iné základné školy z dôvodu zvýšeného počtu detí so zdravotným znevýhodnením a sociálne znevýhodneného prostredia začlenených v bežnej triede**
* **dlhodobé zatvorenie škôl spôsobilo dopad aj na duševné zdravie a psychickú pohodu u žiakov, s prejavmi rôznych emocionálnych porúch, deťom chýbali sociálne vzťahy, žiaci stratili pracovné návyky, prerušil sa u nich režim dňa, v online priestore trávili väčšinu času**

**Správa o výchovno-vzdelávacom procese**

**počas mimoriadnej situácie a núdzového stavu vyhláseného v súvislosti**

**s ochorením COVID-19**

V školskom roku 2020/2021 sa uplatňovali diferencované pravidlá na zabezpečenie vyučovania počas pandemického obdobia vychádzajúc z pravidiel v manuáli pre ZŠ a školské zariadenia (tzv. školský semafor), ktorý vydávalo a pravidelne aktualizovalo MŠVVaŠ SR. ZŠ s MŠ sa zároveň riadila podľa aktuálnych:

* rozhodnutí ministra školstva, vedy, výskumu a športu SR, ktoré nadväzovali na uznesenia vlády SR a na vyhlášky ÚVZ SR
* manuálov Návrat do škôl (vydávalo MŠVVaŠ SR)
* pravidiel zadefinovaných v COVID AUTOMATE, vydanom Ministerstvom zdravotníctva SR
* usmerneniami zriaďovateľa
* rozhodnutiami RÚVZ so sídlom v Poprade.

Pravidelne sme boli informovaní o metodických odporúčaniach prostredníctvom portálu Učíme na diaľku prevádzkovaným štátnym pedagogickým ústavom.

Za prioritu sme považovali zabezpečiť:

* právo na vzdelanie a vzdelávacie aktivity v maximálnej možnej miere pre všetkých žiakov, vrátane tých, ktorí nemali podmienky na dištančné vzdelávanie s využitím digitálnych technológií
* individualizovanú podporu pre žiakov so ŠVVP v prezenčnej alebo dištančnej forme.

Žiaci **prvého stupňa** absolvovali v plnej miere prezenčné vzdelávanie od septembra, pričom výučba sa realizovala s úpravami, ktoré vyplývali z Manuálu pre ZŠ. To znamená, že výučba telesnej výchovy a športovej prípravy sa realizovala za priaznivých klimatických podmienok v exteriéri, hudobná výchova sa vyučovala bez napĺňania cieľov v oblasti hlasových činností. Športová príprava v triedach so zameraním na ľadový hokej sa uskutočňovala na ľade za podmienok, ktoré hokejovému klubu stanovil RÚVZ so sídlom v Poprade, v triedach so zameraním na plávanie v exteriéri školy, resp. v skupinkách 6+1.

Škola zabezpečovala individuálnu podporu (doučovanie žiakom, ktorí počas mimoriadneho prerušenia vyučovania v školskom roku 2019/2020 a počas dištančného vzdelávania v januári 2021 nemali zabezpečený prístup k online vyučovaniu. Toto doučovanie sme zabezpečili prostredníctvom zapojenia študentov pedagogických fakúlt v spolupráci so štátnym pedagogickým ústavom. Šlo o žiakov zo sociálne znevýhodneného prostredia a žiakov, u ktorých domáce podmienky neboli dostatočné pre dištančné vzdelávanie. No žiaľ, nepravidelnou dochádzkou do školy títo žiaci nevyužívali dostatočne možnosti zabezpečenia vzdelávania prostredníctvom doučovania.

Po prekonzultovaní otázky úpravy tematických výchovno-vzdelávacích plánov príp. učebných osnov redukciou učiva cieľov a obsahu vzdelávania v metodických orgánoch (MZ) k úpravám nedošlo, nakoľko nebola potrebné ich upravovať, keďže žiaci prvého stupňa absolvovali okrem mesiaca január prezenčné vzdelávanie. Žiakom, ktorí sa nezúčastňovali prezenčného vzdelávania domáce úlohy zadávali vyučujúci obvyklým spôsobom, ako pri chorobe dieťaťa. Rodičia boli kontaktovaní prostredníctvom školského informačného systému EduPage.

Komunikácia so žiakmi počas dištančného vzdelávania prebiehala prostredníctvom zabehnutej online platformy – aplikácie Teams. Konštatujeme, že aj napriek tomu, že žiaci 1. stupňa nie sú dostatočne zrelí v používaní digitálnych technológií, online vzdelávanie samozrejme, aj za pomoci zákonných zástupcov žiakov, resp. starších súrodencov prebiehalo na výbornej úrovni.

V závislosti od epidemiologickej situácie na školskej úrovni a rozhodnutia miestne príslušného RÚVZ bolo prezenčné vzdelávanie prerušené len v 3. ročníku z dôvodu karantény na 14 dní (12.03.- 25.03.2021). Nešlo o pozitívne prípady, ale žiaci so zameraním na ľadový hokej boli v kontakte na tréningu s pozitívnym žiakom inej základnej školy, príp. žiaci v kontakte s pozitívnym rodinným príslušníkom. Vyučovanie prebiehalo dištančnou formou.

Žiaci **druhého stupňa** absolvovali v plne miere prezenčné vzdelávanie od septembra, pričom výučba sa realizovala tak, ako na prvom stupni s úpravami vyplývajúcimi z Manuálu pre ZŠ. Za podmienky súhlasu miestne príslušného RÚVZ športová príprava na ľade sa uskutočňovala za podmienky pretestovania antigénovým testom nie starším ako 48 hodín.

V domácej izolácii boli:

13.10.- 22.10.2020 - žiaci 8.C + dohľadávané kontakty pedagogických zamestnancov

19.10.- 29.10.2020 – zamestnanci školskej jedálne + všetci žiaci II. stupňa a pedagogickí zamestnanci. Strava bola donášaná len do materskej školy zo školskej jedálne pri ZŠ s MŠ na Jarnej ulici. Žiaci prvého stupňa mali skrátené vyučovanie bez poskytovania stravy.

Následne rozhodnutím ministerstva všetci žiaci druhého stupňa celoplošne nastúpili na dištančné vzdelávanie. Niektorým žiakom zo sociálne znevýhodneného prostredia a tým, ktorým technické podmienky neumožnili v domácom prostredí pripájanie sa na online hodiny boli materiály distribuované v papierovej podobe voči podpisu, resp. poštou. Veľmi málo žiakov však spätne doručovalo vypracované materiály pedagógom.

Na základe rozhodnutia ministra školstva bolo umožnené vzdelávanie sa v priestoroch školy v malých skupinách (5 žiakov + učiteľ). Šlo o žiakov zo SZP, no ponúkli sme to aj niektorým ostatným žiakom so zdravotným znevýhodnením, u ktorých sme zistili, že podmienky doma nemajú (technické predpoklady pre online vzdelávanie). Žiaci sa pravidelne zapájali do online hodín so svojou triedou, boli im tlačené materiály na domáce štúdium. Vypracované úlohy zadávané vyučujúcimi boli zdokladované fotodokumentáciou a odoslaním spätne vyučujúcim jednotlivých predmetov.

Rozhodnutím ministra školstva, vedy, výskumu a športu sa vyučovanie začalo realizovať kombinovanou formou – pre žiakov 8. a 9. ročníka prezenčne a žiakov 5.- 7. ročníka dištančne od 26. apríla 2021 v závislosti od epidemiologickej situácie na regionálnej úrovni, keďže sa okres Poprad nachádzal v III. stupni varovania. V pondelok 03. mája sa obnovila prezenčná forma vzdelávania aj pre žiakov 5.- 7. ročníka, nakoľko sme prešli do II. stupňa varovania. Žiaci IX.B sa podrobili od 01.05.2021 karanténnym opatreniam nariadeným RÚVZ.

Po návrate žiakov druhého stupňa do škôl, ktorí sa dlhšie obdobie vzdelávali dištančne škola postupovala podľa metodického usmernenia ministerstva školstva a vytvorila si plán adaptačného obdobia s vytvorením pravidiel a postupov s dôrazom na socializáciu žiakov v priebehu prvého týždňa, nerealizovaním ústneho skúšania a písania testov a písomiek počas prvých dvoch týždňov. V triednych aktivitách, ktoré boli na socializáciu zaradené počas každého dňa v prvom týždni po návrate do škôl sme sa zamerali hlavne na prinavrátenie emocionálneho a sociálneho bezpečia, podporu sociálnych vzťahov a duševného zdravia žiakov. Vyučujúcim jednotlivých predmetov bolo odporúčané neorientovať sa na dobiehanie učiva, ale pozornosť sústrediť na ciele, ktoré učitelia identifikujú ako kľúčové v jednotlivých predmetoch. Pozornosť venovali zisťovaniu kvality osvojených vedomostí a zručností žiakov. Úprava vzdelávania bola prerokovaná v jednotlivých predmetových komisiách. Závery obsahujú zápisnice zo zasadnutí metodických orgánov.

Hodnotenie žiakov:

Riaditeľka ZŠ s MŠ Vagonárska ulica 1600/4, 058 01 Poprad – Spišská Sobota po prerokovaní v pedagogickej rade zo dňa 23.11.2020 oznámila zákonným zástupcom a žiakom školy zúčastňujúcich sa dištančného vzdelávania v zmysle Usmernenia k priebežnému a celkovému hodnoteniu žiakov základných škôl v školskom roku 2020/2021 počas mimoriadnej situácie a núdzového stavu vyhláseného v súvislosti s ochorením COVID-19, vydaného MŠVVaŠ SR, že predmety, ktoré boli pôvodne hodnotené, avšak podmienky v čase prerušeného vyučovania neumožňujú naplniť ciele predmetov kvalitnou a plnohodnotnou realizáciou, budú nehodnotenými vyučovacími predmetmi:

telesná a športová výchova; športová príprava; hudobná výchova; výtvarná výchova; občianska náuka; etická výchova; náboženská výchova; informatika.

Stupeň klasifikácie sa nahrádzal slovom „absolvoval“. Ostatné vyučovacie predmety v zmysle záverov pedagogickej rady boli hodnotené klasifikáciou - „známkou“.

Ak žiak nesplnil požiadavky učiteľa v rámci dištančného vzdelávania zo subjektívnych príčin, to znamená, že neodovzdal úlohy, nezúčastňoval sa na dištančnom vzdelávaní bez ospravedlnenia, bol klasifikovaný známkou nedostatočný. To znamená, že neprospel z daného predmetu.

**Správa o výchovno-vzdelávacej činnosti za školský rok 2020/2021 bola prerokovaná:**

* **na zasadnutí pedagogickej rady dňa: 30.08.2021**
* **na zasadnutí Rady školy dňa: 06.10.2021**

**Rada školy odporúča zriaďovateľovi Mestu Poprad Správu o výchovno-vzdelávacej činnosti za školský rok 2020/2021 na schválenie.**

**................................................ ...................................................**

**PaedDr. Adriana Oravcová Mgr. Tatiana Husárová**

**riaditeľka školy predseda rady školy**